Αθήνα, 30 Ιουνίου 2025

**ΔΕΛΤΙΟ ΤΥΠΟΥ**

**Συγκρότηση σε σώμα του Διοικητικού Συμβουλίου**

**του Συνδέσμου Επιχειρήσεων Πληροφορικής και Επικοινωνιών Ελλάδας - ΣΕΠΕ**

**Πρόεδρος του Διοικητικού Συμβουλίου του ΣΕΠΕ η Γιώτα Παπαρίδου**

Στις 27 Ιουνίου 2025, ολοκληρώθηκαν οι διαδικασίες συγκρότησης σε σώμα του Διοικητικού Συμβουλίου του ΣΕΠΕ, που προέκυψε από τις εκλογές της Γενικής Συνέλευσης της 25ης Ιουνίου 2025.

Η νέα σύνθεση του **Διοικητικού Συμβουλίου** έχει ως εξής:

Πρόεδρος Διοικητικού Συμβουλίου: **Γιώτα Παπαρίδου (Κ & Π ΤΕΧΝΙΚΗ)**

Α’ Εκτελεστικός Αντιπρόεδρος: **Σπύρος Μανωλόπουλος (Space Hellas)**
Β΄ Αντιπρόεδρος: **Βασίλης Ορφανός (nvisionist)**

Γενικός Γραμματέας: **Σπύρος Πουλίδας (IBM ΕΛΛΑΣ)**

Ειδικός Γραμματέας: **Νίκος Ροδόπουλος (Online Data)**

Ταμίας: **Δημήτρης Παπαϊωάννου (Oktabit)**

Μέλος ΔΣ: **Παναγιώτης Γιαλελής (ΕΠΑΦΟΣ)**Μέλος ΔΣ: **Μιχάλης Κασιμιώτης (HPE)**

Μέλος ΔΣ: **Κώστας Τζοάννης (Toolbox)**

Η Πρόεδρος του Διοικητικού Συμβουλίου του ΣΕΠΕ, κυρία Γιώτα Παπαρίδου, η οποία εκλέγεται για τέταρτη συνεχή θητεία, σημείωσε: *«Είναι μεγάλη τιμή, για το νέο Διοικητικό Συμβούλιο και έμενα προσωπικά, η εμπιστοσύνη που μας δείχνει ο κλάδος και τα μέλη μας, για μία ακόμη φορά. Η ελληνική βιομηχανία ψηφιακής τεχνολογίας διαθέτει και το ταλέντο και τις ανάλογα στελεχωμένες επιχειρήσεις και τη διεθνή αναγνώριση, ώστε να πρωταγωνιστήσει διεθνώς. Ο κλάδος μας αποτελεί βασικό και ουσιαστικό σύμμαχο σε όλες τις βιομηχανίες και τους κλάδους της παραγωγής στη χώρα μας. Με συνέπεια, τόλμη και αποφασιστικότητα προωθούμε τον ψηφιακό μετασχηματισμό της χώρας, προς όφελος και της οικονομίας και της κοινωνίας. Με τη συλλογική προσπάθεια και την αταλάντευτη επιμονή μας, στόχος μας είναι Πολίτες, Κράτος αλλά και επιχειρήσεις να αξιοποιήσουν στο μέγιστο τα οφέλη που μόνο η ψηφιακή τεχνολογία μπορεί να φέρει. Αυτή είναι η πυξίδα και η δέσμευσή μας ταυτόχρονα».*

###

[Σχετικά με τον ΣΕΠΕ](http://www.sepe.gr)

Ο Σύνδεσμος Επιχειρήσεων Πληροφορικής & Επικοινωνιών Ελλάδας ιδρύθηκε το Φεβρουάριο του 1995. Ο ΣΕΠΕ, ως θεσμικός συνομιλητής και εταίρος της πολιτείας, παρέχει έγκυρη και υπεύθυνη γνωμοδότηση για τη βέλτιστη αξιοποίηση της χρήσης των Τεχνολογιών Πληροφορικής και Επικοινωνιών, με στόχο την ανάπτυξη της ελληνικής κοινωνίας και οικονομίας.

Τα μέλη του ΣΕΠΕ είναι επιχειρήσεις του κλάδου Ψηφιακής Τεχνολογίας απ’ όλη την Ελλάδα, οι οποίες παρέχουν εργασία σε περισσότερους από 100.000 εργαζομένους και εκπροσωπούν περίπου το 95% του συνολικού κύκλου εργασιών της εγχώριας αγοράς, ποσοστό το οποίο αντιστοιχεί περίπου στο 8% του ΑΕΠ.

Ο ΣΕΠΕ είναι μέλος του Ευρωπαϊκού Συνδέσμου Βιομηχανίας Ψηφιακής Τεχνολογίας (DIGITALEUROPE) και του Παγκοσμίου Συνδέσμου Υπηρεσιών Καινοτομίας και Τεχνολογίας (WITSA).